NETFLIX-ALKUPERÄISSARJA
SETÚBALIN SATAMA, LISSABON
Ennennäkemätöntä. Valokuvaajia on saapunut ympäri maailman...
Kuningatar ja Edinburghin herttua piiloutuvat katseilta...
...huhuja avioliittokriisistä.
16. HELMIKUUTA 1957
Maailman katseet kohdistuvat kuninkaalliseen huvijahtiin.
...spekulaatiota Hänen majesteettinsa ja Edinburghin herttuan liitosta.
Vai niin.
Ei, ymmärrän kyllä.
Aivan. Kiitos.
Se oli palatsin lehdistösihteeri.
Hänen mielestään toimenpiteemme eivät ole täysin riittäneet.
Huhupuheet eivät ole laantuneet.
Lienemme yhtä mieltä siitä, ettei näin voi jatkua.
Ajattelin, että nyt kun olemme kaukana lapsista ja häiriötekijöistä,
voisimme lyödä kortit pöytään -
ja puhua kerrankin suoraan siitä,
mitä muutoksia vaaditaan, jotta tämä avioliitto toimisi.
Hyvä on. Kumpi aloittaa?
Tyhmä kysymys. Sen olen jo oppinut, että tulen aina toisena.
Sitten ehdottaisin, että aloitamme tuosta.
-Valittamisestasi. -Valittamisesta?
-Kitiset ja kiukuttelet kuin pikkulapsi. -Onko se mikään ihme?
Palatsia pyörittävät viiksiniekat kohtelevat minua kuin lasta.
-Käyttäydyt kuin lapsi. -Listoja ja ohjeita loputtomiin.
-Voitko kuvitella mitään nöyryyttävämpää? -Itse asiassa voin.
Olen viime aikoina oppinut nöyryytyksistä enemmän kuin yhden elämän tarpeiksi.
Olen viettänyt elämäni yksinäisimmät viisi kuukautta.
Ja mistähän se mahtaa johtua?
-Sinun käytöksestäsi. -Itse lähetit minut pois.
-Niin, ja minkähän takia? -En tiedä. Sano sinä.
Koska olet eksyksissä. Roolisi suhteen ja itsesi suhteen.
Kuulehan...
Avioliittomme on aivan muuta kuin kuvittelimme.
Lievästi sanottuna.
Olemme päätyneet...
Vankilaan?
Erikoislaatuiseen tilanteeseen.
Pakotie, joka on avoin kaikille muille...
-Avioero. -Aivan. Avioero.
...ei tule kyseeseen kohdallamme.
Ei koskaan.
Ei.
Mikä helpottaisi tilannettasi?
Että olisit läsnä, et poissa.
Mitä se vaatisi?
Kysytkö, mikä on hintani?
Kysyn, mitä se vaatisi.
VIRHELIIKE
-Mihin lennätkään ensin? -Gibraltarille.
VIISI KUUKAUTTA AIEMMIN
-Entä sen jälkeen? -Entebbeen. Ja Mombasaan.
-Aivan, kuninkaallista jahtia vastaan. -Niin.
-Kerroin jo. -Ehkä minä unohdin.
Ehkä voisit kuunnella hieman tarkemmin.
Sieltä jatkamme Port Victoriaan. Sitten Colomboon ja Uuteen-Guineaan.
Ja Australiaan.
-Aivan. Avaamaan olympialaiset. -Kuten on ohjeistettu.
Sitten Gambiaan, jälleen Gibraltarille ja lopuksi Lissaboniin.
Hyvänen aika sentään.
Viisi kuukautta.
-Kiitos. -Mistä niin?
Siitä, että lähdet kiertomatkalle.
Astut minun kenkiini.
Se on iso asia.
Nyt kun päätökseni on tehty, odotan matkaa innolla.
Saimmepa lisättyä vielä yhden matkaosuudenkin.
-Eteläisen Tyynenmeren ja Antarktiksen. -Pojat ovat poikia.
Anteeksi vain, mutta siinä kylmyydessä miehet ovat miehiä.
Jokavuotinen diplomaattikunnan juhlaillallinen.
-Muistatko viime juhlan? -Ikävä kyllä.
-Se jatkui jatkumistaan. -Viisi tuntia.
Pieni hetki, Teidän Majesteettinne. Viimeiset vieraat saapuvat juuri.
Näytät hyvältä.
Näytänkö? Jopa täysissä varustuksissa?
Ne kantoivat sinua, nyt sinä kannat niitä.
Hyvänen aika. Ei hätää, minä hoidan.
-Minkä? -Vetoketjun.
Voisitteko kääntyä?
Lopeta!
Kaikki on valmista.
Egyptin kansalaiset.
Suezin kanava, joka virtaa valtasuonena maamme halki -
ja jonka isämme ja esi-isämme rakensivat, kuuluu meille!
SUEZIN KANAVAYHTIÖ, PORT SAID
Kanavan omistava yhtiö on kuulemma brittiläis-ranskalainen.
Kanava ei kuitenkaan ole heidän.
He varastivat sen.
Näin silmissäni, kuinka Ferdinand de Lesseps...
Koodisana.
"Ferdinand de Lesseps".
Ferdinand de Lesseps,
mies, joka rakennutti kanavan vuonna 1869...
VAROITUS PÄÄSY KIELLETTY
SUEZIN KANAVAYHTIÖ
Olemme taistelleet kauan päästäksemme vuosisataisesta -
kolonialismin ja despotismin ikeestä!
Mitä pirua te luulette tekevänne?
Irti minusta!
Tänään, hyvät maanmiehet, voin ylpeydellä ilmoittaa...
Hyvät herrat.
-Suezin kanava on meidän! -Kädet pään päälle!
Kanava on nyt egyptiläisten käsissä!
Tästedes sitä hallinnoivat...
...egyptiläiset!
Sillä meidän aikamme on koittanut!
Vapautukaamme siirtomaaherrojen ikeestä!
Vapautukaamme riistäjävarkaiden vallasta!
Olkaamme vapaita!
-Ai. -Mitä "ai"?
-Heräsin tässä vuoteessa. -Aivan!
-Mistä ammennat kaiken energiasi? -En tiedä.
Minun tulee sinua ikävä.
-Tule vuoteeseen. -En voi, kultaseni. Vielä 20 haarahyppyä.
Voit tehdä ne täällä.
Voinko?
No, mikäpä siinä.
-Ei! Ulos! -Ei!
Ulos!
-Kiitos! -Poistutaan.
Minun autoni vai sinun? Vai oliko tyhmä kysymys?
Tyhmä kysymys.
Hyvä on. Katsotaan kolikolla, kumpi ajaa takaisin.
-Klaava. -Kruuna, vaimosi. Hävisit.
No niin!
Meillä sujuu nyt aika hyvin.
-Niinkö? -Kyllä vain.
Voisinpa sanoa samaa.
Meillä on ilo ja onni saada entinen oppilaamme,
maamme pääministeri, vieraaksemme tänä aamuna.
Sir Anthony.
Kiitos, Sir Claude.
Viime aikoina on puhuttu siitä,
kuinka paljon maailma on muuttunut sodan jälkeen -
ja kuinka paljon yhteiskuntamme on muuttunut.
Ja siitä, kuinka paljon sen olisi syytä muuttua.
Sekä siitä, että Etonin kaltaisia paikkoja -
ei tulisi enää nähdä Britannian johtajien alkukotina.
Siihen minä, vankkumaton tasa-arvon kannattaja -
ja edistysmielinen konservatiivipuolueen jäsen, sanon:
mitä hölynpölyä!
Jos Britannian johtajat eivät tule Etonista,
mistä he sitten tulevat?
Edessänne seisoo kuudestoista etonilainen pääministeri.
Kuusitoista neljästäkymmenestä.
Ei hassumpi suhdeluku. Harrow'lla on vain seitsemän.
Voidaan toki sanoa, että se on yhteiskunnallisena reservinä suppea,
mutta huipun suppeus ei välttämättä ole pahasta.
Sillä kuten jokainen sotilas sanoisi:
sotatantereella,
taistelun tuoksinassa, tarvitaan ilmaisun selkeyttä,
yhteistä kieltä ja yhteisymmärrystä. Mielen selkeyttä.
Eton on jo sukupolvien ajan tarjonnut Britannialle mielen selkeyttä.
Koodistoa.
Ja yhteistä kieltä.
Nasser on ottanut hallintaansa Suezin kanavan ja kanavayhtiön tilat.
Ikävä kyllä joudumme lopettamaan tähän, hyvät herrat.
Arvoisa rehtori.
Teillä oli asiaa.
Tahtoisin jättää kirjeen ja lahjan Edinburghin herttuan löydettäväksi.
Mieluiten lentokoneeseen tai ehkä matkalaukkuun.
Matkatavarat kuljetetaan erikseen. Ehdottaisin hänen salkkuaan.
Hyvä on. Ilmoittakaa, kun reitti on selvä.
Itse asiassa nyt.
Hän tapaa räätälinsä ja lounastaa klubilla komentajakapteeni Parkerin kanssa.
Aivan, nythän on torstai.
...kengänkiilloke, kiikarit sekä kivääri ja ammuksia.
Teidän Majesteettinne. Downing Streetiltä soitettiin.
Pääministeri haluaa tavata teidät. Asialla on kiire.
-Anteeksi viivästys. -Teidän Majesteettinne.
Myöhään eilisiltana presidentti Nasserin joukot -
tekivät rynnäkön Suezin kanavayhtiön tiloihin -
ja ottivat kanavan hallintaansa.
Hän väittää toimivansa Egyptin kansan puolesta.
Todellisuudessa hän on vain pahainen varas,
joka mahtailee Neuvostoliiton hyväksi.
Olemme selviytyneet pahemmastakin.
Olemme ryhtyneet tarvittaviin toimenpiteisiin.
Maksamme miehille tehtäviensä jättämisestä.
-Lentäjätkö? -Suezin kanavan luotsit.
Kokeneita merimiehiä, brittejä ja ranskalaisia.
He ohjaavat kanavaan saapuvat alukset turvallisesti -
erittäin kapeiden ja haastavien vesiväylien läpi.
-Ymmärrän. -Egyptiläiset eivät ole merenkävijäkansaa.
Heillä ei ole tarvittavia taitoja eikä sopivia miehiä.
Ilman luotsien apua kanavan liikenne lamaantuu.
Eikä aikaakaan, kun...
...presidentti Nasser palaa luoksemme katuvaisena ja nöyränä.
Jos sanotte niin...
Kyllä vain.
Pirunmoista uhkapeliä. Kai sanoit hänelle niin?
-Mitä? -Pääministerille.
Niin?
Luotsit siirretään pois Suezin kanavalta.
-Mistä niin päättelet? -Ahaa.
-Ei kai... Tuttavasi lounasklubilta. -Tuo äänensävy on turha.
Tuollainen tieto voi tulla vain kabinetin sisältä.
Tai ulkoministeriöstä tai tiedustelupalvelusta.
Jäsenistömme piirit ovat laajat.
En ole varma, onko se klubi edes hyvästä.
Se tarjoaa tekemistä ja tietoja.
Se pitää minut järjissäni.
Se on hyvä, jos mikä. Kerronko, miksi Suezilla on vaikea navigoida?
-Ehkä toiste. -Moni ajattelee vedenpainetta,
mutta hydrauliikka ei ole ainoa tekijä. Kanava on kapea, ja alukset ovat valtavia.
Toisessa päässä vuorovesivaihtelu on päivittäistä, toisessa kausittaista.
Tuuli käy aavikolta, joten keula on aina tuulenpuolella.
Luotsien on pidettävä kurssi vakaana lähes sadan merimailin matkan.
Mitä te teette? Pankaa ne takaisin.
Ne ovat tankkilaivojani.
Sen työn oppimiseen menee seitsemän vuotta.
-Mihin sinä menet? -Olen väsynyt.
Viimeinen iltamme viiteen kuukauteen.
Vielä vähän. Nyt on hyvä.
Mikä tuo on, Michael?
-DC-4. -Hienoa!
Vietämme jälleen kerran joulun erossa.
Niin. Harmillista.
Ja tyttäresi syntymäpäivän. Taas.
Soitan hänelle. En unohda tällä kertaa.
Ja hääpäivämme, taas kerran.
Mitä voin sanoa? Sinäkin riemastuit, kun Philip tarjosi tätä työtä.
Sanoit, että se olisi meille hyväksi.
En arvannut, että työ täyttäisi koko elämäsi.
Korvaan kaiken, kun palaan.
-Hei sitten, isä! -Hei hei, isä!
-Päivää. -Teidän Majesteettinne.
-Tervetuloa. -Päivää.
Mukava nähdä.
Nyt lienee hyvästien aika.
Charles.
Emme ole nyt kameroiden edessä. Emmehän, Charles?
Emme.
-Ole kiltisti. Pidä huolta sisarestasi. -Pidän kyllä.
Suukko.
Tulkaahan.
-Kaikki on valmista. -Kiitos.
No niin...
Emme viivytä lähtöäsi enempää.
Turvallista matkaa.
-Onko kaikki hyvin? -Loistavasti.
Kuka idootti keksikään avioliiton, hänellä on paljon kontollaan.
No, kuten sanotaan, avioliitto on hieno instituutio.
Mutta kuka haluaa elää instituutiossa?
Muista aina, että sinulla on perhe.
Presidentti Nasser, tämä on suuri ilo.
Kiitos, luutnantti. Ilo on minun puolellani.
Presidentti Nasserin vallattua Suezin kanavan -
Egyptiin on virrannut venäläisiä merimiehiä -
kouluttamaan egyptiläisiä luotseja, jotka ovatkin odotettua kyvykkäämpiä.
Vesiliikenne ei ole keskeytynyt toivotusti brittien ja ranskalaisten poistuttua.
Britannia on nyt kiristyvien itä-länsisuhteiden keskiössä.
Öljyä on vain kuuden viikon tarpeisiin, joten tilanne pahenee myös kotimaassa.
Yhdysvallat kieltäytyy ottamasta kantaa laajenevaan kriisiin,
mutta Neuvostoliitto tukee presidentti Nasseria.
Tätä kansainvälistä kriisiä sanotaan jo pahimmaksi sitten toisen maailmansodan.
-Niin? -Valtionvarainministeri tuli.
Harold.
Pelkäänpä, että "kun surut tulee, ne yksittäin, kuin vakoojat, ei kulje..."
-"Vaan joukossa." -Aivan.
Kuten koko maailma tietää,
Nasserin kaikenkarvainen viraapeliluotsien joukko -
on jotenkin onnistunut pitämään kanavan liikenteen hallinnassaan.
Ja mikä pahinta, he näyttävät saaneen apua venäläisiltä.
Ellemme tee jotakin, meille nauravat kaikki.
Nasser voi sulkea Suezin kanavan koska tahansa -
ja estää meitä saamasta elintärkeää öljyä.
Meidän täytyy...
Meidän täytyy hyökätä.
Se on ainoa vaihtoehto. On hyökättävä nopeasti ja päättäväisesti.
Tilanne on palautettava ennalleen.
Mitä mieltä olet?
Se on oikea ratkaisu.
Maamme kannalta.
Ja sinun itsesi kannalta.
Pääset vihdoin pois Winstonin pitkän varjon alta.
"Pois arvo vie,
se soiton kieli sorra..."
"Niin soraäänet soivat."
Nyt tarvitaan sotatoimia!
On vain yksi tehokas tapa käsitellä fasisteja.
Totta!
Vaikka me kaikki eittämättä ihailemme pääministerimme varmuutta,
hän tuntuu unohtaneen, että sotatoimiin ei voi ryhtyä ilman YK:n tukea.
Sitä tukea meillä ei ole.
Emme voi käydä sotaan yksin.
Olettepa te hienona.
-Ovatko lahjat mukana? -Ovat.
Äiti haluaisi tulla mukaan, mutta työt kutsuvat.
-Pahoitteluni rouva Parkerille. -Kerrotaan.
Pitäkää hauskaa.
Ja olkaa kiltisti.
Pelataanko matkalla arvauspeliä?
Siinähän te olette!
Isä!
Onkohan se isä? Jutellaanko isän kanssa?
Ei, seitsemältä sopii hyvin.
Kiitos.
Se ei ollut isä.
Kyllä hän vielä soittaa.
...paljon onnea vaan!
-Kuka haluaa kakkua? -Minä!
-Miksi isä ei soittanut? -En tiedä.
Hänellä on varmasti kiireitä.
Hän rakastaa sinua kovasti.
Tiedäthän sen?
Nukuhan nyt.
Kiltti tyttö.
Tahdotko tietää, mikä on paras ellei jopa ainoa etu -
Englannin keilailuliiton pääsuojelijan tehtävässä?
Kerro.
Muut suojelijat ovat liian vanhoja tai liian sairaita tapaamiseen.
Niinpä olen yllättäen vapaa lounasseuraksi.
Minä heräsin juuri.
-Kello on 11.30. -Niin on.
Tulin kotiin aamuneljältä.
Tein tiettäväksi, että minua ei saa häiritä kukaan.
Ei mistään syystä.
Ilmiselvä salaliitto minun järkeni menoksi.
Olimme ensin Mirabellessa.
Seuraavana oli The Four Hundred, sitten Les Ambassadeurs.
-Ketkä "me"? -Vain Colin, Johnny ja Judy Montagu.
Margot?
Mahdatko yhä olla juovuksissa?
Taidanpa olla, pikkuisen.
-Sinun täytyy olla varovaisempi. -Aivan totta.
-Täytyy varoa juomasta sekaisin. -Ei.
Sen suhteen, missä näyttäydyt. Ja kenen seurassa.
Juot paljon enemmän kuin ennen.
Mistä se mahtaa johtua?
Olen onnettomampi kuin ennen.
Miksi? Koska olen yhä naimaton.
Miksi? Koska kielsit minulta täydellisen puolison.
Epäreilua. Sisarenasi olisin ilomielin suonut sinulle Peterin.
-Mitä? -Kruunu kielsi avioliittonne.
Ja hän oli myös melko vanha.
-Ja vailla sopivia... -Varokin sanomasta "taustoja"!
Se kaikki olisi voinut piinata sinua myöhemmin.
Ovatko natsisisaret piinanneet Philipiä?
Tai mielenvikainen äiti tai rahaton naistennaurattaja-isä?
Kuinkas hän voi?
-Philip, niinkö? -Niin.
Hyvin, luulisin.
Etkö tiedä?
Missä hän on?
Ceylonissa.
Ei, vaan Malaijassa.
-Et siis tiedä sitäkään. -En.
-Onko se huono asia? -Hivenen outoa.
Etäistä. Kylmää.
-Eikö hän kirjoittele? -Hän ei perusta sellaisesta.
Kuten en minäkään.
-Mike soitti Mombasasta. Pääsivät perille. -Kuka Mike?
-Hänen yksityissihteerinsä. -Niin, se pikku australialaismies.
-Mitä mieltä olet hänestä? -En mitään mieltä.
Hän on Mike.
Olimme läheisiä Maltalla. Lapset leikkivät yhä yhdessä.
-Philip olisi pulassa ilman Mikea. -Kunhan ei ole pulassa Miken takia.
-Kuinka niin? -Hänellä vain on tietty maine.
-Mikellako? -Niin, Mikella.
Hänhän on hyvää pataa sen karmean osteopaatin kanssa?
-Minkä osteopaatin? -Sen, joka tuntee kaikki.
Järjestää "herrain viikonloppuja", jonne kutsutaan näyttelijättäriä ja...
-Ballerinoja. -Niin.
Kuinka sinä sen tiesit?
Voin sanoa, että kaikki muu,
mitä olen eläessäni saanut,
kuten Intian varakuninkaan, Kaakkos-Aasian joukkojen komentajan -
ja ensimmäisen merilordin arvot...
Se kaikki kalpenee tämän rinnalla.
Se, että saan isäni tavoin toimia merivoimien komentajana,
tuottaa mitä suurinta tyydytystä.
Kielsin häiritsemästä.
Ulkoministeri kysyy teitä.
Asia on kiireellinen.
-En tiennyt, kenen muun puoleen kääntyä. -Ei se mitään.
Mennään yläkertaan.
-Hei, kultaseni. -Älä suotta valvo, menee myöhään.
-Pidä hauskaa. Mihin menet? -Etkö muista? Salaisuutensa kullakin.
-Aivan. -Älä sitten kysy.
Saanko esitellä: Anthony Nutting, ulkoministeri.
-Hauska tavata. -Lady Mountbatten.
-Hyväksyn täysin ulkomaansuhteet. -Ei nyt.
Hän on vielä komeampi kuin Eden. Kabinetti onkin täynnä herkkuja.
-Kiitos. -Kuinka sovitus sujui, kultaseni?
Kerron salaisuuden, herra Nutting.
Mikään tai kukaan ei ole miehelleni yhtä tärkeä kuin hänen univormunsa.
Onneksi talossa on juhlasali.
Onko se suurin huoneemme? Ei. Se on varattu mieheni univormuille.
Mitähän sillä kaikella kompensoidaan?
Eikö se ole ilmiselvää?
Ammottavia haavoja, joita joka hetki seurassasi aiheuttaa.
Menemmekö?
En toki tuomitse Nasserin käytöstä. Hänelle on vain osoitettava paikkansa.
Enemmän minua huolestuttaa se, että pääministerin reaktio tilanteeseen -
on niin kovin henkilökohtainen -
ja että hän ehdottaa ratkaisuksi aseellista yhteenottoa,
odottamatta kansainvälisen liittoutuman tukea.
Tänään Ranskan hallituksen virkamiehiä ja tiedusteluväkeä -
saapui Downing Streetille salaisiin neuvotteluihin.
Lisää salaisia neuvotteluja lienee luvassa israelilaisten kanssa ensi viikolla.
Mikä on päivän menu?
Katkarapuruukku, paholaisen äyriäiset imperial.
Sekä cassoulets à la jockey club.
Lordi Mountbatten, Teidän Majesteettinne.
Kiitos tästä.
Ikävä kyllä velvollisuus kutsuu minua teatterille.
Ehdimme illastaa ennen sitä.
Äiti järkyttyi, kun häntä ei kutsuttu.
Normaaliolosuhteissa -
suin päin sotaan säntääminen voisi selittyä halulla tehdä historiaa.
Hän oli niin kauan Winstonin varjossa,
että nopea, tuloksekas sotatoimi voitaisiin lukea hänen edukseen.
Tässä tapauksessa taustalla on järjetön henkilökohtainen antipatia.
Hän ja Nasser vihaavat toisiaan,
ja me joudumme sen vihan syövereihin.
Pitäisikö minun tehdä jotakin?
Tapaatte kahden kesken viikoittaisella audienssilla.
Havainnoi häntä huolella. Kuuntele tarkkaan.
Lue kabinettipöytäkirjasi perusteellisesti.
Ilmaise mielipiteesi.
Sitä minun ei pitäisi tehdä.
Ei edes kansallisen turvallisuuden vuoksi?
Hyvä on.
Minä havainnoin häntä.
Huolella.
Tarkkaan.
Perusteellisesti.
Kiitos ateriasta.
Ilmoitathan, kun voin lähettää tänne jonkun, joka osaa asiansa?
-Mitä tarkoitat? -Ruokaa.
-Mitä vikaa siinä on? -Se sopii lastentarhaan.
Lämmin ruoka oli kylmää ja pehmeäksi tarkoitettu oli kovaa.
Enpä huomannut.
Ja Dickie, iän ja maineen myötä käyt yhä rahvaanomaisemmaksi.
-Onko Philipistä kuulunut? -Mitä Philipille kuuluu?
En ole kuullut hänestä mitään.
-Hän lienee kiireinen. -Se on selvää.
Valitsit rinnallesi kesyttömän sielun.
Kuten minäkin.
Heitä on turha yrittää taltuttaa.
Kun olimme Intiassa, se tapahtui aivan nenäni edessä,
vieläpä kollegani Nehrun kanssa.
Se oli täydellistä nöyryytystä.
Ajattelin tekeväni siitä lopun.
Sitten mietin, kuinka surkeaa elämästäni tulisi,
ja oivalsin, että kun todella rakastaa toista -
niin toivottoman syvästi kuin me kaksi rakastamme,
sietää mitä tahansa.
Mikä näytelmä se on?
Puhuinko näytelmästä? Tarkoitin balettia.
Kuninkaallista balettia. Myönsimme sille juuri toimiluvan.
Minun täytyy nyt mennä.
-Ohjelmassa on Giselle. -Eikö siinä tanssi Galina Ulanova?
-Kyllä vain. -Oletpa onnekas! Hän on kuulemma upea.
-Niinkö? -Niin kaikki sanovat.
Kysyvät, tahtoisitteko tavata neiti Ulanovan.
Ei, kiitos.
Tahtoisiko Hänen majesteettinsa teetä...
Olen koko ikäni ollut rauhan mies.
Olen työskennellyt rauhan puolesta.
Olen ponnistellut ja neuvotellut rauhan saavuttamiseksi.
Muuta en voisi olla, vaikka tahtoisinkin.
Ja vaikka meihin on kohdistettu laittomia ryöstötoimia -
erään Lähi-idän valtion vaarallisen tyrannin toimesta -
ja vaikka ne uhkaavat meidän ja monien muiden valtioiden toimeentuloa,
olen päättänyt ratkaista tilanteen rauhanomaisesti.
EGYPTIN POHJOIS-SIINAIN KUVERNORAATTI
ERITTÄIN SALAINEN
ISRAELIN JOUKOT
SAAPUIVAT EGYPTIIN.
-Teidän Majesteettinne. -Pääministeri.
-Tilanne etenee vauhdilla. -Käykää istumaan, pääministeri.
Aamun varhaisina tunteina -
Israelin armeija hyökkäsi Egyptin maaperälle, Siinain niemimaalle,
ja lähestyy vauhdilla Suezin kanavaa.
Egyptin armeija on vastatoimena mobilisoinut omat joukkonsa -
ja on toimintavalmiudessa.
Hänen majesteettinsa hallitus on asettanut Israelille ja Egyptille määräajan -
kaikkien sotatoimien keskeyttämiselle -
ja brittiläis-ranskalaisten joukkojen päästämiselle maahan turvaamaan rauhaa.
Israel on halukas myöntymään, mikäli Egypti tekee samoin,
mutta presidentti Nasser on toistaiseksi kieltäytynyt.
-Milloin määräaika umpeutuu? -Huomisaamuna.
Mikä olisi mielestänne seuraava askel?
-Sotilaallinen väliintulo. -Sotatoimi?
Aivan. Mutta vain rauhan säilyttämiseksi.
Se on oikea ratkaisu.
Nasser pelaa uhkapeliä maailmantilanteen vakaudella.
No niin... Kiitos selonteostanne.
Ennen kuin lähdette, esittäisin pari kysymystä.
Kun mainitsitte Israelin hyökkäyksestä,
ette vaikuttanut yllättyneeltä.
Miksi vaikuttaisin yllättyneeltä?
Käsittääkseni Israelin kanta on aina ollut se,
ettei se missään olosuhteissa ryhtyisi täysimittaiseen hyökkäykseen yksin -
diplomaattisen eristämisen pelossa.
Silti he ovat tehneet juuri niin.
Joko siksi, että he ovat muuttaneet mieltään,
tai siksi, että on ryhdytty jonkinlaiseen yhteistyöhön.
Olemmeko me?
Olemmeko me...
Mitä?
Ryhtyneet yhteistyöhön Israelin kanssa?
Tavalla tai toisella?
Kuusi päivää sitten...
...hallituksemme tapasi Ranskan ja Israelin hallituksen edustajia -
pienessä kylässä Pariisin liepeillä.
Tapaamisessa allekirjoitettiin eräs asiakirja.
Sèvres'n protokolla.
Se sisältää hahmotelman koordinoidusta hyökkäyksestä Egyptiä vastaan.
Israelin armeija hyökkäisi Egyptin armeijaa vastaan lähellä Suezin kanavaa -
mahdollistaen brittiläis-ranskalaisten joukkojen väliintulon.
-Kuka muu tietää tästä? -Eräät kabinetin jäsenet.
-Vanhemmat jäsenet. -Mutta ei parlamentti?
-Ei. -Eikä YK?
Milloin kaiken on määrä alkaa?
Ilmaiskut aloitetaan huomenna.
-Eivätkö ne voisi odottaa? -Eivät.
On syytä iskeä heti ja voimalla.
Olin oikeassa Mussolinin suhteen, samoin Hitlerin suhteen.
Olen oikeassa myös tämän miehen suhteen.
Saanko teidän tukenne?
Pääministeri saa aina hallitsijan tuen.
Teidän Majesteettinne.
Aamen.
Tekstitys: Outi Kainulainen